### Beslutningstema

Gensidig orientering fra henholdsvis  udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden
2. Orientering fra udvalgsmedlemmer, der er medlemmer af diverse råd
3. Orientering fra forvaltningen

**Tidsplaner for VE projekter**

De senest opdaterede oversigts tidsplaner for VE projekterne er vedhæftet.

Projekt #15 (VE2022) - Vollum Enge udskydes, da der ikke er modtaget det nødvendige materiale for at igangsætte en høring. Der pågår dog dialog omkring fremskaffelse af materialet.
Projekt #16 (VE2022) - Gasse Hede er fjernet, da udvikler - Eurowind - har valgt at lukke projektet, grundet Forsvarets interesser.
Projekt #6 (VE2023) - Victoria Kristiansen er udskudt ift. første politiske behandling, da udkastet til plangrundlaget ikke er færdigt udarbejdet og behandlet.

Der er sket en mindre tilpasning af høringsperioderne for de fem projekter med igangværende høringer, så tidsplanen afspejler det endeligt fastlagte program for høringerne.

**Åbent Byværksted den 2. maj for Udviklingsplan for Tønder Midtby**Fredag den 2. maj kl. 15.00-21.00 er der åbent byværksted og reception i [adresse] lokaler, [adresse] Her inviteres borgere til at høre mere om planerne for [adresse] - Visionsplan 2030 - og komme med deres egne ideer til en attraktiv og levende midtby.

Kl. 16-17 er der reception hvor interessenterne fra følgegruppen er til stede og Borgmester Joakim Krogh byder velkommen.

**Flykorridorernes konsekvenser**

Der vedlægges notat som nærmere beskriver Flykorridorernes konsekvenser, ligesom notat omkring den Nationale Interesse for korridorerne som nu er godkendt landspolitisk vedlægges.

**Rømø Udviklingsplan**

Forvaltningen ønsker fastlagt dato for afholdelse af demokratimøde omkring såvel status for Rømø Udviklingsplan og den kommende revision af planen. Forvaltningen redegør på mødet for de første, overordnede linjer der foreslås til mødet.

**Statens Industriområder**

Klima-, Vækst- og Udviklingsudvalget godkendte den 4. november 2024, at Forvaltningen proaktivt måtte arbejde for etablering af en Industripark i Tønder Kommune. Initiativet tager udgangspunkt i Regeringens "Rød Løber" ordning, som skal medvirke til at udpege fem arealer i [adresse], som har til formål at tiltrække produktionsvirksomheder. Den har yderligere til formål at sikre bedre sagsbehandling på tværs af statslige styrelser med initiativ om at etablere en One-Stop-Shop.

Den 10. marts modtog landets borgmestre et brev fra Erhvervsministeriet, som offentliggjorde retningslinjer og metode for ansøgning om industripark, også med den skarpe deadline for ansøgning den 15. maj.

Forvaltningen har i samarbejde med Tønder Erhvervsråd arbejdet aktivt siden retningslinjerne blev kendt, med blandt andet at finde areal, beskrivelse af potentialerne for vores område i form at eksisterende virksomheder, arbejdskraft, energi, nærhed til forbrugere med meget mere - og der pågår fortsat en stor indsats med at tilvejebringe og sikre det nødvendige, som skal være del af ansøgningen til den 15. maj.

På mødet gives Udvalget en status på indsatsen.

### Indstilling Kommunaldirektøren indstiller,

at orienteringen tages til efterretning.

### Beslutning

Formanden: Borgermøder om VE-projekter.

Stephan Knudsen: Dialogmøde om Grøn Trepart mellem Klima-, Vækst- og Udviklingsudvalget samt Teknik- og Miljøudvalget.